Dragon Ball - Wikipedia

# Dragon Ball

### Na Galipedia, a wikipedia en galego.

Dragon Ball (ドラゴンボール - Doragon Booru) é o nome dun manga xaponés e dunha serie de anime creados por Akira Toriyama. O manga publicouse inicialmente na revista semanal Shōnen Jump entre 1984 e 1995 e orixinalmente editouse en 42 tomos individuais chamados Tankōbon. No 2004 volveuse publicar o manga nunha colección de 34 volumes, chamados Kanzenban, que incluía un final lixeiramente modificado. O manga deu orixe a tres series de anime: Dragon Ball, Dragon Ball Z e aínda Dragon Ball GT, unha terceira serie cunha historia non baseada no manga.

Esta serie incrementou espectacularmente o interese polo manga en todo o mundo. Nembargante, a violencia de moitos dos seus episodios provocou que, en Occidente, se pedira moitas veces a retirada deste anime e incluso a súa prohibición. Malia isto, ou talvez por esas polémicas, tivo un enorme éxito que a levou a ter máis de 500 capítulos en total e unha vintena de películas, ademais dunha extensa oferta comercial que á parte dos cómics e das películas, inclúe ducias de videoxogos e xoguetes, entre outros.

Aviso: Esta sección pode conter detalles da trama.

Bóla de Dragón dunha estrela

## [editar] Introdución

A historia de Dragon Ball conta a vida de Son Goku, un cativo con rabo de mono baseado na lenda chinesa Viaxe ó oeste (西遊記); e a súa vida e aventuras dende a súa infancia ata que chega a ser avó. Ao longo da súa vida, Son Goku loitará en moitas batallas ata chegar a se converter no loitador de artes marciais máis forte do Universo. Ademais el non está só, xa ten a axuda dun gran número de aliados que combaterán cos viláns, proporcionando o conflito que conduce a historia.

As Dragon Balls (bólas do dragón ou bólas máxicas) do título son un dos compoñentes da serie, mais non son cruciais. Son sete esferas máxicas que están espalladas polo planeta. Cando se reúnen todas, pódense usar para invocar o dragón Shenron, que concede un desexo. Despois de se cumprir o desexo, as bólas vólvense espallar polo planeta e fican inertes durante un ano. No pasado, facían falla xeracións para atopar as 7 bólas. Nembargante, ao principio da historia, unha rapaza de 16 anos chamada Bulma, que se atopará con Son Goku, crea un radar pra detectar as bólas e así facer o proceso moito máis doado.

## [editar] Evolución

A historia de Dragon Ball desenvolveuse gradualmente durante os case 11 anos de publicación. Durante eses anos, o ton e o estilo das historias foi mudando pra reflectir os gustos dos lectores e dos editores da Shonen Jump.

Os primeiros volumes do manga (volumes 1-12) son fundamentalmente historias de fantasía con humor, con algúns elementos de ficción científica menores. Os elementos de fantasía importantes non só inclúen o rapaz mono Son Goku e as propias bólas, senón tamén moitos animais falantes, técnicas de artes marciais improbábeis e personaxes identificados coma deuses e demos. Malia os elementos fantásticos, o mundo ten unha tecnoloxía avanzada que inclúe cápsulas que caben no peto nas que se poden expandir e transformar en case todo tipo de obxectos: coches, avións, casas, revistas porno e cousas do xénero. O humor é lixeiro con moi poucas mortes e dándolle énfase á aventura e ao humor.

Unha mudanza sutil pero significativa deuse depois de que mataran o mellor amigo de Son Goku, Krilin. Isto comezou na Saga de Picoro Daimao (volumes 13-16), na cal o manga incorpora un ton máis serio comparado co dos volumes anteriores.

Dragon Ball transfórmase completamente nun manga shonen de acción no inicio da Saga dos Saiyans (volumes 18-20). A partir da introdución do fillo de Son Goku, a historia comeza a tomar un rumbo máis serio e de maior importancia na ficción científica. Moitos dos personaxes que anteriormente tiñan orixes fantásticas (Son Goku, Picoro, etc.) son agora recoñecidos coma extraterrestres doutros planetas. Viaxes no espazo, ameazas espaciais e poderosos androides son agora comúns.

Depois da derrota de Nappa e Vexeta e da conclusión da Saga Saiyan, os sobreviventes do ataque Saiyan diríxense para o Planeta Namek pra tentar resucitar os amigos que morreran polos Saiyans. Isto comeza na Saga de Freezer (volumes 21-28), que é recoñecida, ademais de polo poderosos que se volven os personaxes, polo xurdimento da transformación Super Saiyan.

A Saga de Célula (volumes 29-35) introduce os Androides, un misterioso Saiyan chamado Toranks e o enigmático Célula.

A Saga de Majin Boo (volumes 36-42) é o último marco do manga onde aparecen máis dos elementos de fantasía que estaban presentes nos primeiros volumes do manga.

## [editar] Relación co anime

Tanto Dragon Ball coma Dragon Ball Z están baseados no mesmo manga orixinal: Dragon Ball. DB segue as aventuras de Son Goku dende a súa infancia ata o seu casamento ós 18 anos, estas son as sagas con máis elementos de fantasía e humor. DBZ comeza co nacemento do primeiro fillo de Son Goku. Dragon Ball GT é unha continuación de DBZ aínda que non está baseada no manga (ó contrario de Dragon Ball e Dragon Ball Z, Akira Toriyama non estivo directamente relacionado na produción de Dragon Ball GT, aínda que creou algúns deseños e deu unhas poucas ideas).

Hai varios rumores sobre o significado do "Z" en Dragon Ball Z. O significado oficial é o de que é a última letra do alfabeto, revelando o desexo de Toriyama de que fose a fin da serie. Outras teorías sobre o "Z" inclúen o nome dado ó grupo dos personaxes principais, "Guerreiros Z" en títulos de episodios e en material promocional (aínda que non no anime) ou de que está baseado na música dos créditos finais, "Detekoi Tobikiri ZENKAI Power". Outra interpretación é que Toriyama escribiu a man o título coma Dragon Ball 2 e alguén entendeu o 2 coma un Z.

Durante a escrita da meirande parte do manga, o anime era escrito e producido detrás do punto onde o manga era publicado. Isto levou a alcanzar rapidamente o manga polo que para impedir isto prolongáronse algúns episodios e creáronse algunhas novas historias. Por mor disto hai moitos casos nos que o anime contradi directamente á historia escrita máis adiante no manga.

## [editar] As sagas

Dragon Ball é un manganime moi longo, cunha historia que acontece en dúas grandes partes: a de Son Goku neno (tomos do 1 ó 17), e a de Son Goku adulto (tomos do 17 ó 42); 519 capítulos de manga e 153+291+64 capítulos de anime en total.

No anime esta división da pé a dúas series: Dragon Ball (con 153 capítulos) e Dragon Ball Z con 291 episodios; máis tarde, realizouse Dragon Ball GT con 64 episodios máis, exclusivos do anime. Esta cantidade de episodios abrangue varias sagas que son as seguintes:

Etapa Son Goku neno - Dragon ball

- Saga de Pilaf, tomos do 1 ó 2.
- Saga do 21º Torneo das Artes Marciais, tomos do 3 ó 5.
- Saga do Exército do Xeneral Red (Red Ribbon), tomos do 5 ó 10.
- Saga do 22º Torneo das Artes Marciais, tomos do 10 ó 12.
- Saga de Piccoro Daimao, tomos do 12 ó 14.
- Saga do 23º Torneo das Artes Marciais, tomos do 14 ó 17.

Etapa Son Goku adulto - Dragon Ball Z

- Saga dos Saians, tomos do 17 ó 20.
- Saga de Namek, tomos do 21 ó 28.
- Saga dos androides, tomos do 28 ó 35.
- Saga de Boo, tomos do 36 ó 42.

## [editar] Os Tomos

Deseguido preséntanse tódolos tomos, 42 na primeira edición e 34 na segunda, que se publicaron no Xapón; cos capítulos, a data de edición xaponesa e o título de cada un deles.

### [editar] 1ª Edición xaponesa, Tankōbon (1985-1995)

O primeiro tomo xaponés de Dragon Ball publicouse o 10 de setembro de 1985 pola revista Shōnen Jump cos capítulos do 1 ó 7, anteriomente publicados cada semana na revista do mesmo nome no periodo do 11/1984 ata o 2/1985. A edición do tomo sempre compartía un esquema similar: primeiro a portada, que era o formato antigo de SJ; despois a primeira páxina cun debuxo diferente da portada; deseguido a páxina índice de capítulos cun debuxo enriba; máis tarde os capítulos correspondentes e as páxinas finais, que eran as portadas de cada capítulo exclusivas na edición dos tomos. Todo isto sempre nunhas 178-181 páxinas, agás os tomos 41 e 42 que contiñan máis de 200 páxinas. En 1995, despois de 10 anos publicando os tomos, saíu á venda o 42 o 4 de agosto.

Os capítulos antes de ter dabondos para editar un novo tomo, publicábanse na revista semanal Shōnen Jump, o primeiro capítulo publicouse no número 51 de 1984 e o derradeiro, o capítulo 519, editouse no número 17 de 1995.

- Tomo 1: 15 de setembro de 1985 -- Son Goku e os seus amigos - 1 a 11
- Tomo 2: 15 de xaneiro de 1986 -- A fin da procura - 12 a 24
- Tomo 3: 15 de xuño de 1986 -- ¡Comeza o gran torneo! -- 25 a 36
- Tomo 4: 15 de outubro de 1986 -- O gran combate -- 37 a 48
- Tomo 5: 15 de xaneiro de 1987 -- A terrorífica Muscle Tower -- 49 a 60
- Tomo 6: 15 de marzo de 1987 -- ¡O fracaso de Bulma! -- 61 a 72
- Tomo 7: 15 de maio de 1987 -- ¡Perseguindo ó Xeneral Blue! -- 73 a 84
- Tomo 8: 15 de xullo de 1987 -- Son Goku ó ataque -- 85 a 96
- Tomo 9: 15 de setembro de 1987 -- As probas de Baba a adiviña -- 97 a 108
- Tomo 10: 15 de novembro de 1987 -- O 22º gran Torneo -- 109 a 120
- Tomo 11: 15 de febreiro de 1988 -- ¡Súper Batalla no gran Torneo! -- 121 a 132
- Tomo 12: 15 de abril de 1988 -- ¡O terrible Picoro Daimao! -- 133 a 144
- Tomo 13: 15 de xuño de 1988 -- ¡Son Goku contraataca! -- 145 a 156
- Tomo 14: 15 de agosto de 1988 -- Cara a unha nova aventura -- 157 a 168
- Tomo 15: 11 de decembro de 1988 -- ¡Poderosos rivais! -- 169 a 180
- Tomo 16: 15 de febreiro de 1989 -- ¡Duelo de titáns! -- 181 a 192
- Tomo 17: 15 de maio de 1989 -- Loitando contra o terror -- 193 a 204
  - A partir do capítulo 195, o manga adaptouse no anime Dragon Ball Z
- Tomo 18: 15 de xullo de 1989 -- Son Gohan e Picoro -- 205 a 216
- Tomo 19: 15 de novembro de 1989 -- ¡Adiante Son Goku! -- 217 a 228
- Tomo 20: 15 de xaneiro de 1990 -- ¡A superbatalla decisiva! -- 229 a 240
  - Cóntase a batalla entre Son Goku e Vexeta
- Tomo 21: 15 de abril de 1990 -- ¡Obxectivo: Planeta Namek! -- 241 a 252
- Tomo 22: 15 de xullo de 1990 -- A resistencia de Namek -- 253 a 264
- Tomo 23: 15 de outubro de 1990 -- O comando Ginew -- 265 a 276
- Tomo 24: 15 de xaneiro de 1991 -- Son Goku contra Ginew -- 277 a 288
- Tomo 25: 15 de marzo de 1991 -- ¡A supermetamorfose de Freezer! -- 289 a 300
- Tomo 26: 15 de xuño de 1991 -- ¡Son Goku en acción! -- 301 a 313
- Tomo 27: 12 de agosto de 1991 -- A lenda do Súper Saiyan! -- 314 a 325
- Tomo 28: 15 de novembro de 1991 -- O mozo que véu do futuro -- 326 a 337
- Tomo 29: 15 de marzo de 1992 -- A derrota de Son Goku -- 338 a 349
- Tomo 30: 15 de xuño de 1992 -- Un mal presentimento -- 350 a 361
- Tomo 31: 9 de agosto de 1992 -- A ameaza de Célula -- 362 a 373
- Tomo 32: 7 de outubro de 1992 -- ¡Célula, o androide perfecto! -- 374 a 385
- Tomo 33: 31 de decembro de 1992 -- Comeza o Cell Game -- 386 a 396
  - Inclúe a Historia de Trunks - O último guerreiro
- Tomo 34: 9 de xuño de 1993 -- Son Goku superado -- 397 a 408
- Tomo 35: 8 de setembro de 1993 -- ¡Adeus, Loitadores! -- 409 a 420
- Tomo 36: 9 de novembro de 1993 -- ¡Nace un novo heroe -- 421 a 432
  - A derrota de Célula marca unha nova época, con Son Gohan no instituto (421) e a saga Bu
- Tomo 37: 9 de abril de 1994 -- Un plan diabólico --433 a 445
- Tomo 38: 9 de agosto de 1994 -- Son Goku contra Vexeta -- 446 a 459
- Tomo 39: 7 de decembro de 1994 -- ¡Adeus, orgulloso guerreiro! -- 460 a 472
- Tomo 40: 8 de marzo de 1995 -- A arma secreta da Terra -- 473 a 485
- Tomo 41: 7 de xuño de 1995 -- ¡Ánimo, Súper Songotoranks! -- 486 a 502
- Tomo 42: 9 de agosto de 1995 -- ¡Adeus, Dragon World! -- 503 a 519
  - Despois deste tomo, comeza o anime Dragon Ball GT que non ten versión manga

### [editar] 2ª Edición xaponesa, Kanzenban (2002-2004)

Esta nova edición chámase Kanzenban, que significa edición perfecta ou completa. Diferénciase da primeira edición en que:

- Son só 34 tomos (en vez dos 42) e polo tanto máis extensos, tendo uns 15 capítulos en cada un.
- Os tomos son máis grandes.
- As portadas foron redebuxadas por Akira Toriyama.
- O papel das páxinas e de maior calidade.
- Algunhas páxinas son a cor.
- Engadíronse algunhas páxinas ó final da serie.
- Cada tomo inclúe unha lámina cun debuxo de Dragon Ball feito por un debuxante de manga famoso na actualidade do Xapón.

Nesta reedición fíxose un pequeno cambio na historia, que consistiu en que a data do Cell Game fose o 26 de maio e non o 17 de "M". Isto fíxose para eliminar unha contradición na serie, especificamente cando os androides chegaron o 12 de maio e como polo menos pasaron 10 días entre isto e o comezo do Cell Game, a data do 17 de maio para o último evento era imposible (as teorías alternativas, que dicían que no universo de Dragon Ball o mes seguinte a maio comezaría pola letra "M", xa non teñen sentido).

Ademais xunto a esta edición tamén se sacou un libro de Dragon Ball e outro de Dragon Ball Z.

## [editar] Libros de arte

### [editar] Akira Toriyama, The World

Publicado en xaneiro de 1990, en homenaxe a Toriyama, e editado por Shueisha en tapa branda. Posúe 100 páxinas nas que se pode atopar, ademais de ilustracións de Dragon Ball, outras realizadas anteriormente. Ademais inclúe unha entrevista a Toriyama, unha bibliografía, esbozos de Dragon Ball... Por outro lado, tamén se centra no manga Dr. Slump, onde destaca unha historia a cor.

### [editar] Akira Toriyama, The World Special

Publicado en setembro de 1990 e editado en tapa dura. Posúe 134 páxinas e é unha versión mellorada do anterior, centrándose máis en Dragon Ball. Ten ilustracións da maioría das sagas da serie e unha entrevista a Toriyama entre outras cousas. Destacan sobre todo uns esbozos iniciais dos personaxes de Dragon Ball.

### [editar] Akira Toriyama, The World II Illustration

Publicado en marzo de 1993 e editado en branco e negro.

### [editar] Akira Toriyama, Exhibition

Este tomo limitado presentouse nunha exposición conmemorativa de toda a obra de Akira Toriyama que se celebrou ó longo de 1995 en diversas cidades xaponesas, comezando por Tokio. Foi publicado para unha distribución exclusiva nestas exposicións a modo de catálogo e con vistas ó mercado estranxeiro. É quizais o máis completo de tódolos libros de arte publicados ata esa data e está editado en sentido de lectura occidental e cos textos en xaponés e inglés.

O libro abrangue un pouco de todo, dende Dragon Ball, Dr. Slump e outras historias curtas ata deseños para videoxoegos, películas, etc.

### [editar] Os Daizenshuu

O compoñente final que a maioría dos seguidores considera que é información canónica son os varios Daizenshuu que foron lanzados soamente no Xapón (agás algunha excepción). Estes libros de "arquivo perfecto" son guías de referencia á serie e a miúdo conteñen os nomes dos caracteres e ataques, e outras informacións que non están presentes no manga nin no anime, e ademais cada un trata sobre un aspecto determinado da serie. Non hai plans actuais para sacar estes libros en ningures e están fóra de impresión incluso no Xapón.

Os libros non foron escritos realmente por Akira Toriyama. Os niveis de enerxía dados neles son desatendidos a miúdo por algúns seguidores que atopan doadamente inconsistencias neles. Un exemplo é o nivel de enerxía de Mutenroi, que está indicado coma o mesmo ó longo de toda a serie, cando no manga cóntase como antes do 22º Torneo das Artes Marciais estivo adestrando e polo tanto aumentando o seu poder.

Nun principio ían ser só sete tomos, en homenaxe ás 7 bólas aínda que finalmente ampliaríanse ata 10 tomos:

- Daizenshu nº1: Complete Ilustrations: Son tódalas ilustracións debuxadas por Toriyama sobre Dragon Ball onde se inclúen as portadas e laterais dos tomos e da revista Shōnen Jump. Ademais contén unha entrevista a Toriyama, as caricaturas que el se facía a si mesmo, as fotos privadas de Mutenroi e outros.
- Daizenshu nº2: Story Guide: Fálase sobre toda a historia de Dragon Ball, dos personaxes e da súa evolución, dos momentos máis dramáticos...
- Daizenshu nº3: TV Animation Part 1: Abrangue dende o inicio da serie na televisión ata a chegada ó planeta Namek, incluíndo toda clase de ilustracións e curiosidades.
- Daizenshu nº4: World Guide: É unha guía completa sobre o mundo de Dragon Ball. Abrangue un pouco de todo, dende os mapas e planetas, aparellos, esbozos, curiosidades...
- Daizenshu nº5: Tv Animation Part 2: Abrangue dende a batalla en Namek ata a fusión de Son Goku e Vexeta na pelexa contra Bu. Á parte, ó igual có libro anterior Tv Animation 1, inclúe todo tipo de ilustracións e curiosidades.
- Daizenshu nº6: Movies & Tv Specials: Fálase sobre as películas e os especiais de televisión, incluíndo tamén ilustracións e curiosidades.
- Daizenshu nº7: Enciclopedy: É unha especie de dicionario sobre nomes de personaxes, técnicas, niveis de poder, unha detalla cronoloxía, árbores xenealóxicas...
- Daizenshu nº 8 e 9: Collection Card 1 e 2: Recolle as imaxes das coleccións de cards xaponeses de Dragon Ball e Dragon Ball Z.
- Daizenshu nº10: Tv Animation Part 3: Abrangue dende a fusión de Son Goku e Vexeta ata o final da serie, pasando pola película creada para o décimo aniversario. Á parte inclúe tamén bastantes ilustracións.

## [editar] Películas, especiais e outros

Baseadas na serie de anime crearonse unha serie de películas, especiais de televisión e un OVA:

### [editar] Películas de Dragon Ball

Hai catro películas baseadas na primeira serie, que na súa maioría a partir dunha trama principal totalmente diferente á orixinal, resumen moitas das escenas que se dan na serie de anime:

- A lenda do Dragón Shenron (20 de decembro de 1986)
- A bela dormente no Castelo do Mal (xullo de 1987)
- Aventura Mística (9 de xullo de 1988)
- O camiño cara ó máis forte (Dragon Ball, 10º Aniversario)

### [editar] Películas de Dragon Ball Z

Estas películas teñen tramas completamente distintas ás da serie, e practicamente ningunha delas se realiza na liña temporal na que se desenrola a serie orixinal:

- Garlic Junior Inmortal (15 de xullo de 1989)
- O máis forte do mundo (3 de outubro de 1990)
- Superbatalla na Terra (7 de xullo de 1990)
- Son Goku superguerreiro (19 de marzo de 1991)
- Os adversarios máis fortes (20 de xullo de 1991)
- Combate contra cen millóns de poderosos guerreiros (7 de marzo de 1992)
- Os 3 grandes Súper Saiyans (7 de novembro de 1992)
- Estalla o duelo (6 de marzo de 1993)
- Os guerreiros de prata (7 de outubro de 1993)
- O regreso de Broly (marzo de 1994)
- O combate definitivo (7 de xaneiro de 1994)
- ¡Fusión! (maio de 1995)
- O ataque do Dragón (15 de xuño de 1995)

### [editar] Especiais de TV

Son longametraxes realizadas inicialmente para a televisión. O primeiro cóntanos a historia do pai de Son Goku, Barduck; o segundo, a historia do Toranks do futuro, antes de viaxar ó pasado; e o terceiro ambiéntase 100 anos máis tarde do remate de Dragon Ball GT, e está protagonizado por Son Goku Jr.. Disque hai un cuarto especial adicado a Vexeta, pero permanece inédito.

- O pai de Son Goku (17 de outubro de 1990)
- Un futuro diferente: Son Gohan e Toranks (24 de febreiro de 1993)
- Dragon Ball GT: 100 anos despois

### [editar] OVA

Fíxose un único OVA baseado no videoxogo da consola Playdia, Dragon Ball Zetsu Metsu: Dragon Ball Z Gaiden: Saiyajin Zetsu Metsu (Agosto de 1993). Non saíu do Xapón, xa que a súa produtora é distinta da do resto das películas da saga.

Na película en cuestión, titulada "O plan para destruír ós saiyans", atopámonos co malvado Dr. Raichi que se quere vingar. En teoría trata do derradeiro tsufur, raza que habitaba o planeta Vexeta antes da chegada dos saiyans, e practicamente extinguida a mans destes últimos. O certo é que despois atoparemos a un novo tsufur, o Dr. Mu, en Dragon Ball GT.

### [editar] Curtamentraxes educativas

Estes vídeos especiais son producións moi raras deseñados para ser curtametraxes educativas. Ámbolos dous foron completados en xuño de 1988.

- Goku's Traffic Safety
- Goku's Fire Fighting Regiment

Película chinesa non oficial de actores reais: Unha versión de actores reais (live-action) da popular serie de animación xapanesa, cun argumento parecido á película 1 de Dragon Ball.

Feita en Taiwan e estreada en 1989, co nome orixinal de Xin Qi long zhu Shen long de chuan shuo ou New Dragon Ball: The Legend of Shenlong, tamén coñecida coma Dragon Ball: The Magic Begins (Comeza a maxia). Aínda que esta película non segue exactamente o concepto de Toriyama, está moito máis preto a el ca calquera outra lenda tradicional chinesa.

## [editar] Comercialización

Dragon Ball, como a serie famosa que é, tivo moita comercialización de todo tipo, dende 1985 ata a actualidade. Pero, non só no Xapón, senón por todo o mundo, cousa inusual naquela época.

### [editar] Publicacións

Son varios os especiais que lle foron adicando as diversas revistas españolas ó longo da historia. Ademais o primeiro Daizenshu foi traducido ó castelán pola editorial Planeta.

Destaca-lo libro La Biblia de Dragon Ball, realizado por Vicente Ramírez no 2004 e publicado pola editorial Dolmen.

### [editar] Videoxogos

#### [editar] NES

- Dragon ball: Shenron no mazho (novembro de 1986). Arcade.
- Dragon Ball: Daimaoh Fukatsu (agosto de 1988). RPG.
- Dragon Ball: Gokuh Den (outubro de 1989). RPG.
- Dragon Ball Z: Kyoshyo Saiyajin (outubro de 1990). RPG.
- Dragon Ball Z II: Gekishin Freezer (agosto de 1991). RPG.
- Dragon Ball Z III: Resen ji Zo Ningen (agosto de 1992). RPG.
- Dragon Ball Z: Tenkaichi Budokai (decembro de 1992). Loita.
- Dragon Ball Z Gaiden: Saiyajin Zetsu Metsu Keikaku (agosto de 1993). RPG.

#### [editar] Super Nintendo

- Dragon Ball Z: Super Saiyajin Densetsu (xaneiro de 1992). RPG.
- Dragon Ball Z: Super Butoden (marzo de 1993). Loita.
- Dragon Ball Z: Super Butoden 2 (decembro de 1993). Loita.
- Dragon Ball Z: Super Butoden 3 (setembro de 1994). Loita.
- Dragon Ball Z: Super Gokuh Den (marzo de 1995). RPG.
- Dragon Ball Z: Super Gokuh Den 2 (agosto de 1995). RPG.
- Dragon Ball Z: Hyper Dimension (marzo de 1996). Loita.

#### [editar] Game Boy

- Dragon Ball Z: Gokuh Hishou Den (novembro de 1994). RPG.
- Dragon Ball Z: Gokuh Gekito Den (agosto de 1995). RPG.

#### [editar] Game Boy Color

- Dragon Ball Z: Legendary Super Warriors (xuño de 2002). RPG.

#### [editar] Game Boy Advance

- Dragon Ball Z: The Legacy of Gokuh (2002). Action-RPG.
- Dragon Ball Z: The Legacy of Gokuh II (2003). Action-RPG.
- Dragon Ball Z: Buu's Fury (The Legacy of Gokuh III) (2004). Action-RPG.
- Dragon Ball Z: Super Sonic Warriors (2004). Loita.
- Dragon Ball: Advance Aventure (2005). Loita e Beat up.
- Dragon Ball Z Taiketsu) (2003). Loita.

#### [editar] Megadrive

- Dragon Ball Z: Bu Yuu Retsuden (marzo de 1994). Loita.

#### [editar] Sega Saturn

- Dragon Ball Z: Shin Butoden (novembro de 1995). Loita.
- Dragon Ball Z: Legends (maio de 1996). Loita.

#### [editar] Playstation

- Dragon Ball Z: Ultimate Battle 22 (xullo de 1995). Loita.
- Dragon Ball Z: Legends (maio de 1996). Loita.
- Dragon Ball: Final Bout (agosto de 1997). Loita 3D.

#### [editar] Playstation 2

- Dragon Ball Z: budokai (2002). Loita 3D.
- Dragon Ball Z: budokai 2 (2003). Loita 3D.
- Dragon Ball Z: Budokai 3 (2004). Loita 3D.
- Dragon Ball Z: Budokai Tenkaichi (2005). Loita 3D
- Dragon Ball Z: Sagas (2005). Aventura.

#### [editar] PSP

- Dragon Ball Z: Shin Budokai (2006). Loita 3D

#### [editar] Gamecube

- Dragon Ball Z: budokai (2003). Loita 3D.
- Dragon Ball Z: budokai 2 (2005). Loita 3D.
- Dragon Ball Z: Sagas (2005). Aventura.

#### [editar] Xbox

- Dragon Ball Z: Sagas (2005). Aventura.

#### [editar] Arcade

- Dragon Ball Z (1993). Loita.
- Dragon Ball Z II: Super Battle (1995). Loita.
- Dragon Ball Z Virtual Reality bVersus (1994). Loita.

#### [editar] Playdia

- Dragon Ball Z Gaiden: Shin Saiyajin Zetsu Metsu Keikaku -Chikyuu hen- (setembro de 1994). Anime interactivo.
- Dragon Ball Z Gaiden: Shin Saiyajin Zetsu Metsu Keikaku -Uchuu hen- (decembro de 1994). Anime interactivo.

#### [editar] PC-Engine

- Dragon Ball Z: Idainaru Son Gokou Densetsu (novembro de 1994). Anime xogable.

#### [editar] Terebikko

- Dragon Ball Z: Unite! Gokou's World (1992). Diversión en anime.

#### [editar] Pippin

- Dragon Ball Z: Anime Designer (xullo de 1996). Hobby dixital.

## [editar] Ver tamén

- Dragon Ball (anime)
- Dragon Ball Z
- Dragon Ball GT
- Dragon Fall
- Neko Majin Z

- Lugares de Dragon Ball
- Obxectos de Dragon Ball
- Personaxes de Dragon Ball
- Razas de Dragon Ball
- Técnicas de Dragon Ball

## [editar] Ligazóns externas

### [editar] Castelán

- Dragon Ball
- Beltran's Dragon Ball
- Ciudad Satán
- Mundo Dragon Ball
- Bola de Dragon
- Dragon Ball Zero
- Dragon Ball Z We Gotta Power!!!
- Ultimate Power

### [editar] Portugés

- Kami Sama Explorer

### [editar] Inglés

- Daizenshuu EX
- Unrivaled Dragonball Site
- Dragonball Unlimited
- My Favorite Games - Dragon Ball Z GT
- Z-Rage

### [editar] Xaponés

- Toei Dragon Ball website
- Toei Dragon Ball Z website
- Toei Dragon Ball GT website
- Animation Gallery Dragon Ball

Traído desde "http://gl.wikipedia.org../../../d/r/a/Dragon_Ball_86ec.html"

Categorías: Series de televisión | Debuxos animados | Manga | Dragon Ball

##### Views

- Artigo
- Discusión
- Revisión actual

##### Procura

##### Outras linguas

- العربية
- Català
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- Latina
- Bahasa Melayu
- Nederlands
- Norsk (bokmål)
- Polski
- Português
- Simple English
- Shqip
- Српски / Srpski
- Svenska
- ไทย
- 中文
- 粵語